als_Latn dik_Latn sag_Latn
LSDM, qeveria favorizon kompanitë e huajaPublikuar 4 months ago në Alsat-M
Eksporti në Maqedoni nuk rritet me të njëjtin intensitet siç ndodhë në vendet përreth kurse rritja e eksportit është kyçe për zhvillimin e ekonomisë, thonë nga LSDM-ja opozitare. Sipas saj, niveli vjetor i rritjes së eksportit në Maqedoni vitin e kaluar është 6,6%, që është shumë më pak se rritja e eksportit në Serbi ku është 28,7% dhe Shqipëri ku rritja është 18,4%.“Ekzistojnë dy probleme kryesore në strategjinë e pushtetit aktual. I pari, eksporti i ri ka komponent shumë të lartë të importit, apo vlera e saj e shtuar është shumë e vogël. I dyti, pushteti kryesisht përqendrohet në eksportin e kompanive të huaja të cilave u ofron privilegje shumë të mëdha kurse ndërmarrjet vendore tërësisht janë lënë në harresë”, tha Dragan Tevdvovski, LSDM.LSDM-ja propozon tre masa për nxitjen e eksportit të ndërmarrjeve vendore. Njëra prej masave është brendimi i prodhimeve vendore me mbështetje deri më 4000 euro për ndërmarrjet.“Dhënia e tokës ndërtimore, lirimi nga taksat komunalet dhe importi i pajisjes së nevojshme për shpenzime për çdo ndërmarrje të re me orientim eksportues e cila do të punësojë të paktën 10 persona. Garanci shtetërore në lartësi prej 30% nga mjetet e nevojshme financiare për ndërtimin e ndonjë kapacitet të ri me orientim eksportues i cili do ta lehtësojë miratimin e kredisë nga banka afariste. Gjithashtu mbulimi i shpenzimeve për normë interesi në 3 vitet e para”, u shpreh Dragan Tevdvovski, LSDM. Opozita paralajmëron se do të promovojë edhe propozime tjera për nxitjen e eksportit. Natasha Stojanovska
als_Latn als_Latn